als_Latn dik_Latn sag_Latn
Me këtë ajo shkakton kritika brenda radhëve të saj. Në aleancën e majtë Syriza të kryeministrit Alexis Cipras ka shpërthyer një grindje e brendshme. Bëhet fjalë ndër të tjera për anëtarësinë e Greqisë në Eurozonë - dhe për atë se kush ka të drejtë të vendosë për raportin mes Athinës dhe donatorëve të saj. Në një kohë kur nga perspektiva e të gjithë partnerëve të BE programi i ndihmave u zgjat për Greqinë deri në fund të qershorit, kryeministri i majtë ngul këmbë edhe më tej në Greqi se është zgjatur vetëm "marrëveshja e kredive" dhe jo i gjithë programi i kursimeve. Ky formulim do të thotë që kërkesat e reja për kursime dhe shkurtimet e buxhetit të mos jenë më në tryezë. Me këtë argumentim, megjithatë Cipras ndesh në mosbesim dhe në kritikë në radhët e partisë së tij. Në një mbledhje jo publike të grupit të tij parlamentar në fund të shkurtit, të gjithë deputetët u shprehën kundër kësaj marrëveshjeje me partnerët e BE. Të paktën 10 prej tyre votuan në një votim provë kundër zgjatjes së ndihmës për Greqinë, deputetë të tjerë abstenuan. Nga ana tjetër, Kryeministri dhe Ministri i Jashtëm i Greqisë duket se janë të ndarë për të ardhmen e vendit të tyre në rast se nga mbledhja e Eurogrupit të hënën nuk ka reagime pozitive për planin e detajuar grek për të përballuar emergjencën e muajve të ardhshëm. Ndërkohë që Aleksis Tsipras ka thënë në një intervistë për “Der Spiegel” se dalja e Greqisë nga euro është e paimagjinueshme, Janis Varufakis, në një bisedë të gjatë për “Corriere della Sera” është shprehur se si armë të fundit, nëse bashkëpunimi me institucionet dështon, atëherë mund të mbahet një referendum në Greqi për daljen nga euro, si dhe zgjedhje të tjera të parakohshme si ato të 25 janarit që sollën Syriza-n në pushtet. Qeveria greke ka arritur një marrëveshje me Bashkimin Europian, Bankën Qendrore Europiane dhe Fondin Monetar Ndërkombëtar muajin e kaluar, sipas të cilës Athina ka kohë deri në fund të prillit për të specifikuar reformat që ka ndërmend të marrë në këmbim të ndihmës shtesë dhe pika kyçe e mbetur ende pa përgjigje është zëvendësimi i borxhit me obligacione të lidhura me Prodhimin e Përgjithshëm Bruto të vendit. “Do të doja që Europa të kuptonte se në këtë mënyrë do të marrë më shumë para, jo më pak”, citohet Varufakis. Propozimi i Varufakis bazohet në hamendësimin se Produkti i Përgjithshëm Burto i Greqisë do të pësojë rritje falë reformave, një rrezik ky që jo të gjithë në Bruksel janë të gatshëm të pranojnë. Para takimit të sotëm, përfaqësues të Bankës Qendrore Europiane thanë se nuk është më e mundur ligjërisht që Greqia të marrë fonde shtesë, ndërsa Presidenti i Komisionit Europian, Zhan Klod Junker, zbuti tonet kur tha për “Die Welt” se gjendja në Greqi nuk duhej lënë që të përkeqësohej. Nga ana e saj, Kancelarja gjermane Angela Merkel dëshiron që Greqia të qëndrojë brenda zonës euro. Konfirmimi erdhi nga vetë ajo gjatë vizitës që po zhvillon në Japoni. “E kam thënë gjithmonë dhe do ta them edhe ketu sërish se ne duam që Greqia të qëndrojë brenda zonës Euro. Ne kemi punuar pikërisht për këtë gjë për vite me radhë “, tha Merkel, duke shtuar gjithashtu se ka dy anë të medaljes: nga njëra anë kemi solidaritetin e partnerëve europianë dhe nga ana tjetër përmbushjen e reformave dhe detyrimeve që ka marrë përsipër Greqia.
- Lavrov: Grupi terrorist është armiku kryesor i Rusisë
- Kërkohet vazhdimi i kompetencave të qeverisë amerikane për përgjime deri në vitin 2020
- Protesta kundër regjimit të Arabisë Saudite
- Presidenti i RII takohet me presidentët e Indonezisë dhe të Vietnamit
- Traumat do t’i largojmë me shpëlarjen e trurit?
- Ministri i Jashtëm i Letonisë, nesër në Kosovë
- Tre policët e kapur në postën kufitare policore në Goshincë ishin shqiptarë
- Reali dhe Juve plotësojnë gjysmëfinalet e LK
- Hashim Thaçi nuk i trembet Serbisë
- Presidenti i RII takohet me kryeministrin e Japonisë
Greqia në dilemë
- madhësia e shkronjave Zvogëlo shkronjat rrit madhësinë e shkrimit
- Stampo
- Add new comment
Athinë-IRIB - Qeveria e Aleksis Cipras nuk dëshiron ta dërgojë për miratim në parlament zgjatjen për katër muaj të ndihmës ndërkombëtare për Greqinë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lij_Latn eng_Latn als_Latn